درهم سمية كاتقال على نوع د لفلوس لي كاتعمل بيها شي دول قلال فلعالم و أغلبيتها فشمال إفريقيا و شرق الأوسط. درهم هيا كلمة مشتقة من كلمة δραχμή دراخما ب ليونانية لقديمة ؤ تستخدم درهم كا فلوس من لفترة د قبل لميلاد. يلا جمعتي كلمة درهم كاتعطيك دراهم. حاليا دول لي كاتخدم فلوسها بسميت الدرهم هيا : درهم لمغريبي درهم الإماراتي أما دول لي كاتخدم لأجزاء د فلوس ديالها ب الدرهم لي هيا: الدينار الليبي لي كايتكون من ألف درهم. الريال القطري لي كايتكون من مائة درهم. الدينار الأردني لي كايتكون من عشرة دراهم، و الدينار فيه 10000 فلس وكاينا شقفة ب 100 فلس، و ديك شقفا د ميات فلس كاتسمى درهم. الساماني الطاجيكي و كايتكون من ميات درهم.